ભારતે આ સાથે સતત બીજી ટી-૨૦ જીતીને ત્રણ મેચની શ્રેણી ૨-૦થી જીતી લીધી હતી. રોહિત શર્માની વર્લ્ડ રેકોર્ડની બરોબરી કરતી તોફાની ઈનિંગ તેમજ લોકેશ રાહુલના ૮૯ રનની મદદથી ભારતે ૨૦ ઓવરમાં ટી-૨૦ના પાંચ વિકેટે ૨૬૦ રન નોંધાવતા ઈતિહાસનો સેકન્ડ હાઈએસ્ટ સ્કોર ખડક્યો હતો. આ સાથે જ ભારતની જીત નિશ્ચિત લાગવા માંડી હતી. શ્રીલંકાએ શરૃઆતમાં લડત આપવાનો પ્રયાસ કર્યો હતો, પણ આખરે ભારતીય સ્પિનરો સામે ઝુકી જતાં ટીમ ઈન્ડિયાએ બીજી ટી-૨૦ની સાથે શ્રેણી પર કબજો જમાવ્યો હતો. શ્રીલંકાની ટીમ ૧૭૨ રનમાં જ ખખડી ગઈ હતી અને ભારત ૮૮ રનથી જીત્યું હતુ.